 Eebbe wuxuu faray Nabiga naxariis iyo nabadgalyo Eebbe korkiisa ha yeelee inuu uga digo dadka cadaab daran kahor intayan warsan in dib loo dhigo muddo yar si ay u-maqlaan Xaqa Rasuulladana u-raacaan, waxayse horay ugu dhaarteen inayan ka guurayn adduunka, iyagoo waliba degay guryihii kuwii ka horreeyey ee daalimiinta ahaa ee la halaagay, una caddaatay sida Eebbe ku falay, haddana gaaladu dhagar iyo khiyaanad kama daayaan Xaqa iyo muminiinta, inkastoon dhagartoodu buuro jajabinayn, oyse u dhawdahay, Eebbana baajin maayo ballan-qaadkiisii ahaa inuu Rasuullada u-gargaari, waana adkaade aarsada maalin dhulka iyo cirka lagu baddali dhul kale iyo cir kale, dhammaan dadkuna usoo bixi Eebbaha kalida ah ee awoodda sare, waana maalinta Qiyaame. 